 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትግራይ ቀይሕ መስቀል ኣብ ኵናት ንዝተጎድኡ ንምሕጋዝ ይጽዕር ከምዘሎ ገሊፁ 1 ታሕሳስ 2020 ምንጪ ስእሊ, MU ኣብ ትግራይ ኵናት ምውልዑ ስዒቡ ኣብቲ ከባቢ ሰብኣዊ ሓገዝ ይህብ ዘሎ ማሕበር ቀይሕ መስቀል ኢትዮጵያ ልዕሊ 50 ቀዳማይ ደረጃ ረድኤት ዝህብ ጉጅለ ምውፋሩ ንቢቢሲ ገሊፁ ምክትል ሓላፊ ማሕበር ቀይሕ መስቀል ኢትዮጵያ ኣይተ እንግዳ ማንደፍሮ ካብ መጀመርታ መዓልቲ ኣትሒዙ እቲ ማሕበር ኣብቲ ከባቢ ይሕግዝ ከምዘሎን ልዕሊ 35 ኣምቡላንሳት ከምዘዋፈረን ሓቢሩ ማሕበርና ኣገልግሎት ኣምቡላንስ ቀዳማይ ደረጃ ረድኤት ሕክምናን ካልኦት ሓገዛትን ይገብር ኣሎ ኢሉ ማሕበር ቀይሕ መስቀል ኢትዮጵያ ንሆስፒታላት እቲ ከባቢ ብዘይካ ምግቢ ካልኦት ዘድልዩ ንዋታት ይድጉም ከምዘሎ ድማ ወሲኹ ገሊፁ ንዝተጎድኡ ሰባት ኣገልግሎት ኣምቡላንስ ካብ ምሃብ ብተወሳኺ ኣብ ከባቢ ምዕራብ ትግራይ ንዝተመዛበሉ ሰባት ከም ኮበርታን ፍርናሽን ዝኣመሰሉ ከምዝተኸፋፈለ ኣይተ እንግዳ ተዛሪቡ የለን ዘይፈልጡ ቘልዑ ሒዝና ንጠሚ ኣለና ናብ ሱዳን ዝሰገሩ ኢትዮጵያውያን ስደተኛታት ቅልውላው ትግራይ ኢትዮጵያ ሕቡራት ሃገራት ሰብኣዊ ቅልውላው ይዓርግ ምህላዉ ገሊፁ እቲ ማሕበር ምስ ዓለም ለኸ ማሕበር ቀይሕ መስቀል ብምዃን ንሆስፒታላት ናይ ቀዳማይ ደረጃ መሳርሒ ሕክምና ምስ ኣምቡላንስ ክበፅሕ ከምዝግበርን እቲ ሓገዝ ኣብ ሽረ መቐለ ወልድያ ዳንሻን ጎንደርን ተባፂሑ ከምዘሎን ይገልጽ ዓለም ለኸ ማሕበር ቀይሕ መስቀል ኣብ መቐለ ኣብ ዝርከብ ሆስፒታል ዓይደር ሕፅረት ናውቲ ሕክምናዊ መስፈዪ ክሪ ኣንቲባዮቲክ ደም ንከይረግእ ዝሕግዙ ኣፋውስ መቕጠኒ ደም ኣፋውስ ጸረ ቃንዛ ከምኡውን ሕጽረት መሸፈኒ ኢድ ኣጋጢሙ ምህላዉ ቀይሕ መስቀል ኣፍሊጡ እዩ ብተወሳኺ ድማ ሬሳታት ዝቕመጠሉ መሸፈኒ ሳናጡውን ሕፅረት ከምዘሎ እቲ ኣብ ጀኔቫ ዝመደበሩ ዓለምለኻዊ ትካል ይገልፅ ናብቲ ሆስፒታል ከይዶም ዝተዓዘቡ ሰራሕተኛታት ቀይሕ መስቀል 80 ምኢታዊት ካብ ተሓከምቲ መውቃዕቲ ዘጋጠሞም ከምዝኾኑ ካልእ ኣገልግሎታት ሕክምና ተቛሪፁ እቲ ዘሎ ውሱን ቀረብን ሰራሕተኛን ኣገልግሎት ሃንደበታዊ ሕክምና ይህቡ ምህላዎምን ገሊፆም ኣብ ሞንጎ ሰራዊት እቲ ክልልን ሰራዊት ኢትዮጵያን ይካየድ ዘሎ ውግእ ኣስታት ሓደ ወርሒ ኣቑፂሩ ኣሎ እዚ ማሕበር ሓዊሱ ዝተፈላለዩ ዓለምለኸ ትካላት ሰብኣዊ ረድኤት ኣብቲ ከባቢ ሓገዝ ንምሃብ መንግስቲ ኢትዮጵያ መንገድታት ክፉት ክገብር ብተደጋጋሚ ይፅውዓ ኣለዋ እዚ ኲናት ካብ ዝጅምር ኣብ ትግራይ መስመር ስልክን ሞባይልን ኢንተርኔት ኣግልግሎት ባንክን መብራህትን ተቛሪፁ ስለዘሎ ካብ ዝኾነ ኣካል ዝወሃብ ሓበሬታ ምርግጋጽ ኣይከኣልን ብሰንኪ እዚ ኵናት ብኣማኢት ዝቑፀሩ ሰባት ከምዝሞቱ ይእመን ልዕሊ 43 ሽሕ ሰባት ድማ ህይወቶም ንምድሓን ካብ መረበቶም ተመዛቢሎም ናብ ሱዳን ተሰዲዶም እዮም ኣመዓባብላ እቲ ኩናት ፈደራላዊ መንግስቲ ኢትዮጵያን ክልል ትግራይን: ብፖለቲካውን ሕገ-መንግስታውን ጉዳያት ንነዊሕ እዋን ክተፋነኑ ፀኒሖም ብ 3 ሕዳር ለይቲ ሓይልታት ፀጥታ ትግራይ ንመዓስከራት ናይቲ ኣብቲ ክልል ዓስኪሩ ዝነበረ ክፋል ሰራዊት ኢትዮጵያ ኣጥቂዖም ክብል ቀዳማይ ሚኒስተር አብዪ ኣሕመድ ድሕሪ ምኽሳሱ ናብ ቅሉዕ ጎንፂ ኣምሪሖም እቲ ኣብ ወርሒ ነሓሰ ክካየድ ተመዲቡ ዝነበረ ሃገራዊ መረፃ ኢትዮጵያ ብሰንኪ ለበዳ ኮሮናቫይረስ ብሓደ ዓመት ድሕሪ ምንውሑ ኣብ መንጎኦም ዝነበረ ርክብ ናብ ዝኸፍአ ደረጃ በጺሑ ምንዋሕ ናይቲ መረፃ ዝተቓወመ ህወሓት ኣብ ትግራይ ክልላዊ መረፃ ንምክያድ ብዝወሰዶ በይናዊ ውሳነ መሰረት ናይ ባዕሉ ኮሚሽን መረፃ ብምቛም ኣብ መጀመርታ መስከረም መረፃ ኣካይዱ ብቀዳማይ ሚኒስተር ኣብዪ ኣሕመድ ዝምራሕ መንግስቲ ፈደራል ብወገኑ እቲ መረፃ ዘይሕጋዊ ምዃኑ ብምፍላጥ ነቲ ሓድሽ መንግስቲ ክልል ትግራይ ኣፍልጦ ከምዘይህቦ ኣዊጁ መንግስቲ ክልል ትግራይ ብወገኑ ድሕሪ መስከረም ፈደራላዊ መንግስቲ ስልጣኑ ዘብቀዐዩ ብምባል ኣፍልጦ ነፊግዎ ቤት ምኽሪ ፈደሬሽን ኢትዮጵያውን ንመንግስቲ ክልል ትግራይ ኣፍሪሱ ካልእ መንግስቲ ከምዘቕውም ብምግላፅ ሓድሽ ኣመሓዳሪ ትግራይ ካብ ኣዲስ ኣበባ ሸይሙ መራሕቲ ክልል ትግራይ ግን ነዚ ውሳነ ክፍጸም ዘይክእል ሕልሚ ቀትሪ ክብሉ ነፂጎምዎ ተዛማዲ ትሕዝቶ ኣብ መቐለ ዝርከብ ሆስፒታል ዓይደር ብሕጽረት ቀረባት ቁሱላት ክሕክም ተጸጊሙ30 ሕዳር 2020 ቅልውላው ኢትዮጵያ-ትግራይ ሕቡራት ሃገራት ኣብ ኢትዮጵያ ብቕልጡፍ ተኹሲ ደው ክብል ፀዊዑ20 ሕዳር 2020 ዜናታት ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎቅድሚ ሓደ ሰዓት ኣብ ትግራይ ልዕሊ ክልተ ሚልዮን ህጻናት ረድኤት ክበጽሖም ኣይከኣለን - ዩኒሴፍ16 ታሕሳስ 2020 ጀርመን ሓድሽ ደግሲ ኮሮናቫይረስ ንምቊጽጻር ጽኑዕ ሕጊ ኣውጺኣቅድሚ 3 ሰዓታት ኣዘራረብቲ ዛዕባታት ኣብ ኤርትራ ዕጽዋ ኮቪድ-19 መዓስ እዩ ዝፈኩስ?15 ታሕሳስ 2020 ካብ ጨወይተይ ንምህዳም ከም ተመን እናተሰሓብኩ ነዊሕ ተጓዒዘ15 ታሕሳስ 2020 ወታሃደራት ኢትዮጵያ ኣብ ልዕሊ ሰራሕተኛታት ሕቡራት ሃገራት ከምዝተኮሰ መንግስቲ ተኣሚኑ8 ታሕሳስ 2020 ናሚቢያዊ ዲፕሎማሰኛ ክልተ ደቁ ኣብ ኢትዮጵያ ተቐቲሎም14 ታሕሳስ 2020 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ኣመሪካ ንሱዳን ካብ መዝገብ ግብረ-ሽበራ ብወግዒ ኣልያታ14 ታሕሳስ 2020 ኤርትራ ኣብ ውሽጣዊ ግጭት ኢትዮጵያ ኢድ ኣለዋ ድዩ?25 ሕዳር 2020 ቻይና ብዛዕባ ዘማዕበለቶ ክታበት ኮሮናቫይረስ እንታይ ንፈልጥ?10 ታሕሳስ 2020 ኤርትራ ናይ የሆዋ መሰኻኽር ድሕሪ 26 ዓመት ካብ ቤት-ማእሰርቲ ተፈቲሖም7 ታሕሳስ 2020 ብብዝሒ ዝተነበ 1 ላዕለዋይ ልኡኽ ስዑዲ ዓረብ ትማሊ ምሸት ናብ ኤርትራ ኣትዩ 2 ኣውሮጳዊ ሕብረት ንኢትዮጵያ ክህቦ ዝሓሰበ 110 ሚልዮን ዶላር ኣቋሪጽዎ 3 ኣብ ትግራይ ውልቀሰባት ዕጥቂ ንከረክቡ ዝተነብረ ገደብ መዓልቲ ተዛዚሙ 4 ጉግልን ዓበይቲ ትካላት ቴክኖሎጅን ዓሌታውያንዮም ትምኒት ገብሩ 5 ኣብ ኤርትራ ዕጽዋ ኮቪድ-19 መዓስ እዩ ዝፈኩስ? 